PATVIRTINTA

Kupiškio vaikų lopšelio-darželio „Obelėlė“

direktoriaus 2022 m. gruodžio 9 d.

įsakymu Nr. V-70

**MOKYTOJO (IKIMOKYKLINIO UGDYMO) PAREIGYBĖS**

**APRAŠYMAS** **NR. 2.**

**I SKYRIUS**

**PAREIGYBĖ**

1. Kupiškio vaikų lopšelio-darželio „Obelėlė“ (toliau – darželis) mokytojo (ikimo-

kyklinio ugdymo) pareigybė yra specialistų, kurių pareigybės priskiriamos A arba B lygiui, atsižvelgiant į būtiną išsilavinimą toms pareigoms eiti, grupės.

2. Pareigybės lygis – A2.

3. Kupiškio vaikų lopšelio-darželio „Obelėlė“ mokytojas (ikimokyklinio ugdymo) (toliau – Darbuotojas) ugdo vaikus pagal steigėjo patvirtintą darželio ikimokyklinio ugdymo programą, ir Lietuvos Respublikos Švietimo, mokslo ir sporto ministerijos patvirtintą Priešmokyklinio ugdymo bendrąją programą (jei Darbuotojas dirba jungtinėje grupėje), atsižvelgdamas į darželio bendruomenės, vaikų poreikius ir interesus, veiklos įsivertinimo duomenis.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

 4. Darbuotojas, einantis šias pareigas, turi atitikti šiuos specialius reikalavimus:

4.1. turėti aukštąjį arba aukštesnįjį (specialųjį vidurinį, įgytą iki 1995 metų) išsilavinimą;

4.2. būti baigęs vieną iš mokytojų rengimo ikimokyklinėms įstaigoms arba edukologijos studijų krypties programų ir  būti įgijęs ikimokyklinio amžiaus vaikų auklėtojo kvalifikaciją;

4.3. mokėti naudotis informacinėmis technologijomis;

4.4. gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688 „Dėl valstybinės kalbos mokėjimo kategorijų patvirtinimo ir įgyvendinimo“, reikalavimus;

4.5. mokėti taikyti savo darbe ikimokyklinį/ priešmokyklinį ugdymą reglamentuojančius teisės aktus;

4.6. mokėti planuoti ir organizuoti savo veiklą, spręsti iškilusias problemas;

4.7. gebėti kaupti, sisteminti, apibendrinti informaciją ir rengti išvadas.

5. Darbuotojas privalo būti nepriekaištingos reputacijos.

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

 6. Šias pareigas einantis Darbuotojas vykdo šias funkcijas :

6.1. paiso vaiko raidos dėsningumų, siekia jo vertybinių nuostatų, jausmų, mąstymo ir veiksmų plėtotės, vaiko vidinio ir išorinio pasaulio dermės;

6.2. parenka ugdymo(si) metodus ir veiklos būdus, vykdo ir dalyvauja darželio, savivaldybės, šalies, tarptautiniuose projektuose;

6.3. sistemingai stebi ir vertina vaiko gebėjimus, įvairiais būdais fiksuoja vaiko pasiekimus;

6.4. daro išvadas apie kiekvieno vaiko patirties kaupimo ypatumus, prireikus inicijuoja

individualių ugdymo(si) programų rengimą, dalyvauja jas rengiant;

6.5. organizuoja pedagoginį procesą, orientuotą į individualius vaiko ugdymo(si) porei-

kius, ikimokyklinio/priešmokyklinio ugdymo tikslus ir uždavinius;

6.6. kuria stimuliuojančią, funkcionalią, dinamišką, psichologiškai ir fiziškai saugią ugdymo(si) aplinką;

6.7. supažindina šeimą su ikimokyklinio/priešmokyklinio ugdymo ypatumais, nuolat informuoja apie vaiko daromą vystymosi pažangą;

* 1. skatina tėvus dalyvauti grupės veikloje, rūpinasi tėvų švietimu, pagal kompetenciją

teikia jiems informaciją, konsultuoja;

6.9. parenka ugdymo metodus ir priemones, atitinkančias specialiuosius vaikų ugdymo-

(si) poreikius; užtikrina informacijos apie vaikų šeimas, vaikų ugdymo(si) ypatumus, vaikų specialiuosius ugdymo(si) poreikius konfidencialumą;

6.10. bendradarbiauja su kitais pedagogais (logopedu, psichologu, kitais darželio

mokytojais ir kt.), dalyvauja darželio darbo grupių veikloje;

 6.11. bendrauja ir bendradarbiauja su vietos bendruomene, administracinėmis bei socia-

linės rūpybos įstaigomis, įvairiomis visuomeninėmis organizacijomis ir kt., prisideda prie bendruomenės socialinių programų įgyvendinimo;

 6.12. padeda auklėtojo padėjėjui išdalinti maistą ir pavalgydinti vaikus;

 6.13. tobulina savo kvalifikaciją, atestuojasi;

 6.14. užtikrina racionalų ir taupų lėšų bei turto naudojimą;

 6.15. užtikrina vaikų saugumą darželyje ir už jo ribų, kai dalyvaujama vaikų renginiuose;

 6.16. įtaręs ar pastebėjęs žodines, fizines, socialines patyčias, smurtą, imasi priemonių, kad laiku būtų suteikta pagalba vaikui, kurio atžvilgiu buvo taikytas smurtas, prievarta ir kitokio pobūdžio išnaudojimas ir apie tai informuoja darželio administraciją;

 6.17. inicijuoja kultūrines, menines veiklas darželyje;

6.18. atlieka kitas funkcijas, nustatytas darželio nuostatuose, darbo tvarkos taisyklėse

ir Lietuvos Respublikos teisės aktuose.

7. Darbuotojas už savo pareigų netinkamą vykdymą atsako Lietuvos Respublikos teisės aktų nustatyta tvarka.

8. Darbuotojas yra tiesiogiai pavaldus darželio direktoriaus pavaduotojui ugdymui.

\_\_\_\_\_\_\_\_\_\_\_\_\_\_\_\_\_\_\_\_\_